b"\n_START_ARTICLE_\nMr Brooks\n_START_SECTION_\nArgument\n_START_PARAGRAPH_\nEsp\xc3\xb2s i pare de fam\xc3\xadlia exemplar, Mr. Brooks es transforma en un assass\xc3\xad en s\xc3\xa8rie de nit. Un fot\xc3\xb2graf el descobreix i l'amena\xc3\xa7a de descobrir tot a la policia si no el porta amb ell en el seu pr\xc3\xb2xim homicidi. Mentre la inspectora Tracy Atwood porta la investigaci\xc3\xb3, un joc perill\xc3\xb3s t\xc3\xa9 lloc entre els dos homes. Joc del qual ning\xc3\xba no sortir\xc3\xa0 indemne.\n_START_SECTION_\nCuriositats de la pel\xc2\xb7l\xc3\xadcula\n_START_PARAGRAPH_\nDanielle Panabaker que fa de filla dels Brooks \xc3\xa9s la germana de Kay Panabaker, que fa de filla de Marg Helgenberger en la s\xc3\xa8rie CSI.\n_START_SECTION_\nRebuda de la cr\xc3\xadtica\n_START_PARAGRAPH_\nLa pel\xc2\xb7l\xc3\xadcula va rebre cr\xc3\xadtiques oposades. El portal Rotten Tomatoes informa que un 56% de cr\xc3\xadtics feien ressenyes positives de pel\xc2\xb7l\xc3\xadcula, basades en 149 cr\xc3\xadtiques. Costner i Hurt s\xc3\xb3n lloats per les seves actuacions. Metacritic puntua el film amb una puntuaci\xc3\xb3 de 45 sobre 100, basat en 34 cr\xc3\xadtiques._NEWLINE_Segons boxofficemojo.com, Mr. Brooks ha tingut uns ingressos de 28,5 milions de d\xc3\xb2lars als EUA i 48,1 a tot el m\xc3\xb3n."